text:
Home » Archives by category » Article » Culture (Page 2)
मिथिला विवाह संस्कार और मिथिला चित्रकलाः प्रसंग नवविवाहितों के लिये कोहबर सजाना
आलेख – राकेश झा ‘क्राफ्टवला’ मिथिला चित्रकला पर मिथिला की महिलाओं का एकाधिकार है। वे अपने आंगन की दीवारों को लीप पोत के उनपर अपनी कल्पनाओं को उकेर उनमें रंग भर जीवंत बना देती है । यह कला एक प्रकार का पारंपरिक चित्रकला है जो स्थानीय लोगों के जीवन शैली, परंपरा और संस्कृति सहित प्राकृतिक […]
Kobar – Special Mithila Painting With Valuable Teachings For Human Life
आलेख – एस. सी. सुमन “KOBAR” Kohbar (nuptial chamber) painting is full of symbols which include all aspects of Maithili life with its wisdom full of practical meaning. The kohbar painting includes different symbolic expression that conveys special meanings according to the icons used there. Kohbar painting. Beside, parrot, tortoises, and fish are drawn representing […]
‘महेश-मञ्जरी’क संग-संग अनेकों मैथिली पोथीक विमोचन, विश्व रेकर्ड बनेबाक लेल भेट रहल सहयोग
जनवरी १०, २०१८. मैथिली जिन्दाबाद!! मैथिलीभाषामे संस्कृत शब्दक अनुपम-उत्कृष्ट प्रयोगक संग छन्द शैलीमे रचना कयनिहार मधुप-शिष्य महेश झा डखरामीक लोकप्रिय रचना सामाजिक संजाल सँ पोथी-युग मे प्रवेश पाबि गेल अछि। काल्हि ९ जनवरी दिल्ली पुस्तक मेलाक मैथिलीक एकमात्र समर्पित स्टाल ‘मैथिली मचान’ पर हिनक पहिल रचना ‘महेश मञ्जरी’क विमोचन उपस्थित विद्वान् साहित्यकार डा. गंगेश गुञ्जन, […]
मिथिलाक जीवनशैली आ कोहवर केर महत्व
विमर्श – प्रवीण नारायण चौधरी जिज्ञासा जानकार सज्जन सँः विषय कोहवर आ मिथिलाक लोकपरम्परा विवाहोपरान्त वर-कनियां केर प्रथम मिलन लेल निर्मित पवित्र स्थल, एतय सृष्टि-चक्र केर भित्ति-चित्र अंकित करबाक परम्परा अछि मिथिला संस्कृति मे। गर्व करबाक विषय ई भेल जे ‘सृष्टि-चक्र’ केँ दरसाबैत कोहवरक देवालपर चित्रक अंकन कोनो-न-कोनो रूपमे नवविवाहित जोड़ीकेँ विवाहोपरान्त सन्तानोत्पत्तिक अधिकार दैत […]
दिल्ली विश्व पुस्तक मेलामे मैथिली पर किसलय विचारः मस्ट रीड स्टोरी
विचार – किसलय कृष्ण, समाचार सम्पादक, मैथिली जिन्दाबाद, नव दिल्ली । विश्व पुस्तक मेलामे मैथिली : एकगोट सकारात्मक पहल सम्प्रति नई दिल्लीक प्रगति मैदानमे आयोजित विश्व पुस्तक मेलामे मैथिली मचानक धम्मकसँ जतबे उत्साह राष्ट्रीय राजधानी क्षेत्रमे रहनिहार मिथिलावासी पोथीप्रेमी आ अभियानीमे देखल जा रहल अछि, ततबे जिज्ञासा आ प्रसन्नता दिल्लीसँ दूर रहनिहार मैथिलीक कलमजीवी […]
दिल्ली विश्व पुस्तक मेलामे पहिल बेर मैथिली, अपार भीड़ उमड़ल, स्टाल सं. ३८९, हौल संख्या १२-१२ए
नई दिल्ली। जनवरी ७, २०१८. मैथिली जिन्दाबाद!! काल्हि ६ जनवरी, २०१८ सँ दिल्ली विश्व पुस्तक मेला २०१८ भव्यतापूर्वक आरम्भ भऽ चुकल अछि। एहि मे विभिन्न देश सँ – विभिन्न विषय पर लिखल गेल पोथीक एशिया-स्तरीय तेसर सबसँ पैघ उपस्थिति देखल जा रहल अछि। सौभाग्यवश मैथिली मचान नाम सँ हौल संख्या १२-१२ए पर स्टाल संख्या ३८९ मे […]
दिल्ली विश्व पुस्तक मेला सँ सीधे – मैथिली मचान लाइव २
मैथिली मचान लाइव – २ सीधे दिल्ली विश्व पुस्तक मेला सँ नवारम्भ प्रकाशनक संचालक अजित आजाद भाइ जनतब पठौलनि अछि – मैथिली मचानक बोहिनी काफी भव्य भेल अछि। आइ प्रथम दिन एखन धरि २० हजार टकाक हाराहारी मे बिक्री कयल जा चुकल अछि मैथिली पोथी। एखन धरिक सहभागिता मे युवाक रुचि आ झुकाव […]
सीधे विश्व पुस्तक मेला सँः मैथिली मचान लाइव अपडेट १
मैथिली मचान लाइव-१ (विश्व पुस्तक मेला २०१८, नई दिल्ली, प्रगति मैदान, हौल संख्या १२, १२ए, स्टाल संख्या ३८९) सीधे पुस्तक मेला सँ भेट रहल समाचार अनुरूप जनतब दीः १. विश्व पुस्तक मेला २०१८ मे मैथिलीक १ स्टाल उपलब्ध रहबाक गौरवपूर्ण जानकारी मेलाक ब्रोशर मे उपलब्ध (फोटो संलग्न)। २. महामहिम राष्ट्रपति रामनाथ […]
सहरसामे करेन्ट लगबाक अत्यन्त दुर्भाग्यपूर्ण घटनामे ४ गोट बच्चा जिन्दे जैर गेल
सहरसा सँ बहुत दुखद समाचार प्राप्त भेल अछि। रेलवे विभागक बिजली तार टूटिकय खसल जेकरा धिया-पुता नहि देखि सकल आ ताहि तार सँ सटिकय करेन्ट लागिकय एक्के परिवारक ४ गोट बच्चा जिन्दे जरिकय मैर गेल। विभागक लापरवाही सँ ई दुर्भाग्यपूर्ण घटना घटल – जाहि सँ सारा सहरसा आक्रोशित भऽ उठल अछि। पूरा समाचार साभार प्रभात […]
मिथिला गृह उद्योगक प्रदर्शनीमे बिहारक मुख्यमंत्री नीतीश कुमारक भ्रमण, केलनि भरपूर प्रशंसा
दिल्ली, जनवरी ५, २०१८. मैथिली जिन्दाबाद!! मिथिला गृह उद्योग केर संस्थापक अमरनाथ मिश्र मैथिली जिन्दाबाद केँ जनतब दैत कहलनि अछि जे एहि उद्योग द्वारा राष्ट्रीय राजधानी क्षेत्र मे मैथिल उपभोक्ताक संग-संग मिथिलाक मौलिक उत्पाद सँ सिनेह रखनिहार आनो-आनो उपभोक्ता लोकनिकेँ आब कतरनी चुरा सेहो उपलब्ध कराओल जेतनि। संगहि ओ कहलनि जे आगामी तिला संक्रान्ति आ ताहि […]


c: text/html

text:
भागलपुर के वरिष्ठ पुलिस अधीक्षक मनोज कुमार कहलनि कि पुलिस द्वारा गुप्त सूचना केर आधार पर कैल्हि मंगल दिनक सांझ गंगा नदी के कात म' कोड़रा भिट्ठा गाम सँ भारी मात्रा म' हथियार के जखीरा बरामद कायल गेल अछि। एता अवैध ढंग सँ हथियार केर निर्माण काज भ' रहल छल। एता स' पुलिस द्वारा 46 अर्धनिर्मित पिस्तौल व एक तैयार पिस्तौल, 95 अर्धनिर्मित मैगजीन आओर भारी मात्रा म' पिस्तौल बनबै बला औजार बरामद कायल गेल अछि।
मनोज कुमार आशंका जतौलनि कि हथियार सभक एहि जखीरा क' नक्सलि सभके भेजबाक तैयारी चलैत छल। वरिष्ठ पुलिस अधीक्षक कहलनि कि पुलिस द्वारा हथियार बनबैत छह लोग क' गिरफ्तार कायल गेल अछि, जिनका सभक पहिचान मुंगेर के बरधे गाम निवासी मोहम्मद शोएब आलम, सरफराज, मोहम्मद औरंगजेब, मोहम्मद मुबारक, मोहम्मद शौकत आओर मोहम्मद डब्लू के रूप म' कायल गेल अछि। आगा ओ कहलनि गिरफ्तार लोग सभके विशेष तौर पर मुंगेर सँ एहिठाम हथियार बनेबाक लेल बजाओल गेल छल। पुलिस सभसँ पूछताछ क' रहल अछि।

robotstxt: allowed

filter: keep


text:
पहाड़ संग टकरेबाक लेल अटल विश्वास चाही
नै मिझा सकै एहन ज्वालामुखीके प्रकाश चाही
पिँजराक बंधन में बन्न पंछी कोना कऽ उड़ि सकत
कोनो सपना पूरा करबाक लेल मुक्त आकाश चाही
करेज पर चोट करैत भविष्य केर किछु सवाल
शीप वा मोती पाबऽ लेल सागर पिबाक पियास चाही
अन्हारेमे आयल दिनकर सँ संसार रोशन छै
अज्ञानता सँ जीतबाक लेल निरंतर प्रयास चाही
ई चलायमान दुनिया अनवरत चलैत रहत
मुदा अचल नाम लेल पहचान किछु खास चाही
माटि पर गिरल फूल सँ भी घर-आँगन गमकत
मुदा ओझरायल बाटमेँ सही राहके तलाश चाही
कृपा करब माँ शारदे आब नाव फँसल मँझधार
हरेक खेल जीत सकी "सुमित" के एतबे आश चाही
वर्ण-20
सुमित मिश्र


text:
मिथिला राज्यक मांग लेल जन्तर-मन्तर पर धरना: बुद्धिजीवी आ कानूनविद् लोकनिक नीक सहभागिता
दिल्ली, जुलाई १९, २०१७. मैथिली जिन्दाबाद!!
अखिल भारतीय मिथिला राज्य संघर्ष समितिक राष्ट्रीय प्रवक्ता शिशिर कुमार झा सोशल मीडिया मार्फत जनतब दैत कहलैन अछि जे १७ जुलाई २०१७ जंतर-मंतर पर भेल धरना मे भोर सँ १ बजे दिन तक इन्द्रदेवक कृपा सँ धरना बहुत प्रभावित भेलाक बादो धरना देनिहार आन्दोलनी लोकनि भिजैतो मंच पर डटल रहिकय एकरा सफल बनौलनि।
मिथिला राज्य लेल प्राइवेट पार्टी बिल राखय सँ लैत मीडिया मार्फत एकर आवश्यकता पर बल देनिहार दरभंगा सँ ३-३ बेर सांसद रहल माननीय कीर्ती आजाद आर झंझारपुर संसदीय क्षेत्र सँ सांसद विरेन्द्र चौधरी केर धरना मे सहभागिताक सहमति रहितो वर्षा द्वारे नहिं भाग लेलनि।
भूतपूर्व सांसद महाबल मिश्रा एहि धरना मे सहभागी भेलाह आर मिथिला राज्य आंदोलन केँ तीव्र करबाक बात रखलनि। ओ कहलनि जे पहिने हम मैथिल छी, बाद मे कांग्रेसी। २ टा नवनिर्वाचित दिल्ली नगर निगम पार्षद श्याम मिश्रा आ सुजीत ठाकुर राज्य आंदोलन मे सब तरह सँ सहयोग देबाक आश्वासन देलैन। भाजपा नेता मृत्युंजय झा, अखिल भारतीय मिथिला संघ केर महासचिव विद्यानंद ठाकुर, भारतीय मैथिल ब्राम्हण सभा केर राष्ट्रीय अध्यक्ष सचिन शर्मा, मुंबइ सँ विनीत झा, व्रजस्थ मैथिल विजय शर्मा, एसके मिश्रा मिथिला राज्य आंदोलन मे अहम भूमिका लेल प्रतिबद्धता केर बात केलैन। ई जनतब प्रवक्ता झा द्वारा करायल गेल अछि।
धरना मे अमरनाथ झा, संजीव सिन्हा, रामबाबू सिंह मधेपुर, संतोष राठौर, मिहिर कुमार झा आ तपन कुमार झा सहित पत्रकार संतोष झा, गीतकार-संगीतकार-कलाकार साजन झा, विमलजी मिश्र, सुनील पवन, सागर झा, मैथिल मंच केर मणिभूषण राजू, अरूण कुमार मिश्रा, युवानेत्री चंदा झा, मदन झा, धीरज मैथिल सहित दर्जनों मंच सँ आबद्ध विभिन्न कार्यकर्ता लोकनि आ नोएडा सँ दिवाकांत झा, मदन कु० झा, जीतेन्द्र पाठक, अनिल कुमार झा सहित १०-१५ मिथिला अभियानी, युवा अभियानी हीरालाल प्रधान, भगवंत झा बबलू, मोहन राज झा, बैजू बाबरा, पत्रकार मिहिर झा, गिरीधारी झा आदि धरना अवधि धरि जन्तर-मन्तर पर डँटल रहला।
आजुक धरनाक एकटा खास बात ईहो रहल जे बुद्धिजीवी समाज सँ एडवोकेट राजेश कुमार झा, कमलेश कुमार मिश्रा सहित आधा दर्जन नामी-गिरामी वकील सब सेहो भाग लैत अपन मौलिक पहिचान केँ भारतक संविधान मे स्थापित करेबाक लेल राज्यक मांग केँ समर्थन कएलनि। डा० के के मिश्रा आ राहुल मिश्रा सेहो अपन उदगार रखलनि ।
सभाक अध्यक्षता बिहार सरकारक भूतपूर्व मंत्री आ उच्चतम न्यायालय केर वरिष्ठ वकील डा० शमायले नवी केलैन। मंचक संचालन संघर्ष समितिक राष्ट्रीय प्रवक्ता ई० शिशिर कुमार झा केलैन। राष्ट्रीय अध्यक्ष डा० बैद्यनाथ चौधरी “बैजू” आ प्रो० अमरेन्द्र कुमार झा अपन अनुभव आ क्रांतिकारी उदगार सँ मैथिल अभियानी के उद्वेलित करैत रहलाह। संघर्ष समिति केर डा० प्रसन्न मोहन झा द्वारा राष्ट्रपति, प्रधानमंत्री आ गृहमंत्री केर ध्यानाकर्षण मे ज्ञापन पत्र सौंपल गेल। संघर्ष समिति सँ आओर पदाधिकारी फौजी बी के झा, डा० शिवनारायण पासवान, मो० इदरीश, दिवाकर झा, परमानन्द यादव, एडवोकेट प्रदीप कुमार झा, उमेश यादव, काशीनाथ चौधरी, दिनेश मंडल, प्रीतेश रंजन सिंह, सरोज कुमार दास, रंजीत सिंह आ डा० अरविन्द कुमार दास उपस्थित छलाह।
मैथिल अभियानी स्व० आनंद झा केर परिवारक मदद लेल संघर्ष समितिक फौजी बी के झा नकद ११०० ₹ देलैन जे मणिभूषण राजूक मार्फत पीडित परिवार धरि पहुँचेबाक भार प्रवक्ता झा देलनि। सौहार्द्रपूर्ण आ भविष्य लेल नीक उर्जाक शुभकामना संगें सभ मिथिला-मैथिली धरनार्थी केँ जंतर-मंतर पर धरना पर अयबा लेल आ एहि आंदोलन संगें सहानुभूति रखनिहार सभ गोटे के बहुत -बहुत धन्यवाद दैत प्रवक्ता झा जय मिथिला जय मैथिली जय मैथिल केर अभिवादन संग पुन: नव कार्ययोजना सँ सब केँ अवगत करबैत आन्दोलनक स्वरूप केँ बदलबाक भरोसा देलैन।
One Response to मिथिला राज्यक मांग लेल जन्तर-मन्तर पर धरना: बुद्धिजीवी आ कानूनविद् लोकनिक नीक सहभागिता
-
पढ़ि कय एना लागि रहल अछि जे मिथिला राज्य लेल नहीं मैथिल ब्राम्हण के महासभा छल एको टा उपेक्षित शोषित समाज के लोक नहीं अछि | चिंताजनक परिस्थिति अछि |


text:
बुधवार, 27 फ़रवरी 2008
Home मैथिली भाषा होली होली - कथा
होली - कथा
होली उत्सव के उत्पति के कथा हिरण्यकश्यप के बहिन होलिका आर पुत्र प्रह्लाद सs जुरल अछि !!
इ पर्व के मुख्य संबंध बालक प्रह्लाद सs छैन ! जे रहैत तय विष्णु भक्त मुदा एहेंन परिवार मए जन्म लेलेथ रहा जकर मुखिया क्रूर आर निर्दयी रहथिन ! प्रह्लाद के बाबूजी अर्थात निर्दयी हिरण्यकश्यप अपनाआप कए भगवान सम्झैत रहथिन ! आर सब प्रजा सए इये उम्मीद करैत रहथिन की ओहो सब हुनका भगवान मानैत पुजैन ! जे हुनका नै पुजैत रहथिन ओकरा या तए माइर देल जैट रहेँन या कैद खाना मए बंद कैल जायत रहेँन ! जखन हिरण्यकश्यप कs पता चललैन की हुनकर पुत्र प्रह्लाद विष्णु भक्त छैथ तs पहिने हुनका (प्रह्लाद) कए डरे - धमके कए आर अनेक प्रकार सs हुनका पर दबाब डाइल कए की ओ विष्णु भगवान कs छोइर हुनका (हिरण्यकश्यप) कs पुजैथ समझाबे के प्रयाश केलखिन ! मगर प्रह्लाद कए अपन भगवान विष्णु पर अटूट श्रद्धा रहेँन ओ बिना कुनू भय के हुनका पुजैत रहलाखिन ! सब प्रयाश के बावजूद जखन प्रह्लाद नै मानलखींन तए हिरण्यकश्यप बिचार्लैथ की प्रह्लाद कs जान सए मैर देल जाई ! एकरालेल ओ बहुत तरह के उपाय केलैथ मुदा हर बेर असफल रहलैथ ! अंत मए हिरण्यकश्यप अपन बहिन होलिका, जिनका अग्नि मs नै जले के वरदान प्राप्त रहैंन, हुनका बजेलखिन आर प्रह्लाद कए मारै के योजना बनेलखिन ! एक दिन निर्दै हिरण्यकश्यप बहुत सारा लकड़ी जमा केलेथ आर ओई मए आइग लगे देलखिन ! जखन लकड़ी तीव्रता सs जरे लग्लैन तए हिरण्यकश्यप अपन बहिन होलिका कए आदेश देलखिन की ओ प्रह्लाद कs गोद मए ले कs जडैत आइग मए बैसेथ ! होलिका हुनकर आज्ञा के पालन करैत ओहिना केलखिन ! दैवयोग सs प्रह्लाद बैच गेला आर होलिका वरदान के बावजूद ओही आइग मए जैल कs भस्म भे गेली ! तहिये सs प्रह्लाद के भक्ति आर असुरी राक्षसी होलिका के स्मृति मए इ त्योहार मनेल जैत अछि !
समस्त मिथिला वासी कs "मैथिल और मिथिला" ब्लोग के तरफ स रंगक त्योहार होली के हार्दिक शुभकामनाये !!!
Labels: मैथिली भाषा, होली


text:
मधेपुरा ०४ अगस्त:- प्यार ओ चीज अइछ जे इंसान के कोनो हद तक ल जा सकैत अइछ आ रिश्ताक् सेहो कोनो ख्याल नै राखल जाइत छैक.
एखन हाल में बिहार के मधेपुरा जिलाक पुरैनी गावँ में प्यारक एक अजीब मामला सामने ऑयल अइछ जाहि में एक सौस जे मे तुल्य होइत छैक ओ अपन जमाय यानि बेटीक पति स दिल लगा लेलैन्ह आ इ सिलसिला एतय नै रुकल एक डेग आर बढ़ी दुनु सास आ दामाद बियाह सेहो क लेलक.
जखन एही बात के पता बेटिबके लागल त ओ बेहोश भ गेली आ पंचायत के एही प्यार आ विवाह स कोनो शिकायत नै आ पंचायत अतेक प्रभावित भेलाह एही प्यार स दुनु के साथ रहै के अनुमति सेहो द देलैन्ह.
इ भले ही सुनै में अजीब लगैत हुए लेकिन इ पूरा सच अइछ मधेपुराक आशा देवी के अपन जमाय स मोहब्बत भ गेलैन्ह आ दुनु पूर्णिया केर कोर्ट में जा क विवाह कय लेलैन्ह आ बेटी सदमा में छैन्ह आ हुनका समझ में नै आबि रहल छैन्ह की जे माँ हुनकर घर बसेलकैन्ह वेह माँ हुनका उजारलकैन्ह कियेक.
एही पूरा मामला पर पंचायत कहलैन्ह जे सासु आ दामाद के अटूट प्यार छैन्ह ओहि लेल दुनु के साथ रहय देबाक चाही आ एही में किनको कोनो तरहक एतराज नै हेबाक चाही आ पंचायत के फैसला सुनी सास आ दामाद दुनु खुश छैथ.
केना पनपल प्यार सास आ दामाद के.
बेटी केर विवाह के किछु दिन बाद दामाद सूरज बीमार भ गेलाह आ जखन हुनक बीमार हेबाक सुचना भेटलैन्ह त सास दामाद के देखै लेल गेली आ दुनु के एक दोसर स प्यार भ गेलैन्ह अपन घर वापस एली त दुनु के प्यार एतेक मजबूत भ गेल रहै की रोज दुनु के घंटो घंटो एक दोसर स फोन पर बात हेबै लगलैन्ह.
दोसर तरफ बेटिक बाप के इ बात पचलैन्ह नै आ कहलखिन्ह जे हमर दामाद जखन हमर पत्नी स शादी क लेलाह त आब हुनका पास अपन बेटी के छोड़ै के की मतलब अइछ ओतय त हमर बेटी घुटी घुटी क मइर जेत.
कहल जाइत छैक जे प्यार में किछ सही आ किछ गलत नै होइत छै आ प्यार त प्यार होइत छै दुनिया के नजैर ने इ बात भले ही गलत होइ लेकिन प्यार में किछु गलत आ सही नै होइत अइछ.


text:
ज्ञानेश्वर
सीरियल ब्लास्ट क स्याह क संग हुंकार रैली खत्म भ गेल । राजनीति आब ब्लास्ट क होएत । खून त भेल । सच अछि, रैली कोनो रिकार्ड नहि बना सकल । जेपी सन सभा क गप बेमानी अछि । जदयू क अधिकार रैली मे गेल नहि रहि ताहि लेल तुलना नहि करब । गांधी मैदान आइ कखनो नहि भरल । शासनकाल मे लालू क रैली क काबिलियत सेहो आइ रैली स धुंधला नहि भेल । ओना भीड़ आ रिकार्ड क गप आब हम नहि करब । संभव अछि ,पटना जंक्शन पर दस बजे क पहिने ब्लास्ट नहि भेल रहिते त पटना क लोक घर स निकलि कए इतिहास रचि द सकैत छलथि । तखनो लगातार होइत बम धमाका आ मौत क खबर क बादो पैघ संख्या मे लोक मोदी कए सुनबा लेल मैदान मे डटल रहल । जान क परवाह केने बिना। एहन मौजूदगी कए बिसरल नहि जा सकैत अछि। रैली क चर्चा आब कम,विस्फोट क बेसी होएत । विस्फोट के केलक किया केलक , आगू एहि पर जमि कए राजनीति होएत । नहि नरेन्द्र मोदी करौलथि आ नहि नीतीश कुमार एहन काज करा सकैत छथि । हां,प्रशासन रोकबा मे नाकाम रहल । केन्द्र इ कहि कए तुरंत पल्ला झाडि लेलक जे हम राज्य सरकार कए पहिने सतर्क क देने रही । एनएसजी/एनआईए क टीम पटना आबि गेल अछि । तय मानू इ विस्फोट राष्ट्रीय मुद्दा बनत। चुनाव मे मरनिहार क पोस्टर देखबा लेल भेटत, पर्चा मे ओकर नाम छपत । भाजपा/जदयू दूनू एक-दोसर पर वार करत। खुफिया एजेंसी कए इंडियन मुजाहिद्दीन कए सेहो टटोलबाक चाही। बहरहाल,हमर मन एहि स दुखी अछि जे बिहार फेर स बदनाम भ गेल।
मोदी केलथि बुधियारी – बक-बक करनिहार लोकक गप सुनि दंग छी, किछु लोक कहि रहल छथि जे विस्फोट आ एहि मे भेल मौत क बाद नरेन्द्र मोदी कए शोक-संवेदना/मौन श्रद्धांजलि क बाद भाषण नहि देबाक चाहैत छल । मंच स विस्फोट पर किछु नहि बजबा पर सेहो किछु लोक हुनकर खिंचाई क रहल अछि । हमर मानब अछि जे नरेन्द्र मोदी एकदम उचित फैसला केलथि । अगर ओ किछु मंच स धमाका क संबंध मे बाजल रहितथि बा बिना किछु बजने चलि गेल रहितथि त एहन उन्माद कायम भ गेल रहिते जेकरा थमबा लेल कोनो प्रशासन असमर्थ अछि। जगह-जगह उपद्रव भ रहल होइते । फेर बक-बक करनिहार लोक कहितथि जे मोदी दंगा करा देलथि । कनि सोचू लगातार बम फटलाक बाद सेहो ओहि ठाम केतबा पैघ संख्या मे लोक मोदी कए सुनय लेल डटल छल । इ त मंच संचालक क बुधियारी रहल जे ओ बम कए पटाखा बताकए नहि छोड़बाक अपील करैत रहलाह । नहि त अगर ओहि ठाम स बम धमाका क सूचना द देल गेल रहिते त भगदड़ तय छल आ गांधी मैदान मे लाश गिनब कठिन भ जइते। शुक्र कहू जे मोदी क भाषण सुनलाक बाद लोक जतए स आयल छलाह ओतहि शुभ-शुभ लौट गेलथि। नेता स अपील करैत छी जे ओ किछु बयान दथि त सोचि कए दथि । मामला बहुत नाजुक अछि आ बिहार कए शांति क जरुरत अछि । ओना नरेन्द्र मोदी बाद मे ब्लास्ट मे मरनिहार क प्रति श्रद्धांजलि अर्पित क देलथि अछि । रणनीतिक हिसाब स बहुत कठोर ब्लास्ट क बारे मे एखन नहि बाजलथि अछि। ओना ब्लास्ट वोट क ध्रुवीकरण कए बढ़ाउत। कहि सकैत छी जे विस्फोट जे करौलक ,फायदा त नरेन्द्र मोदी कए भेटत । हिन्दू गोलबंदी मे बढ़ोत्तरी होएत । मोदी कए जे कहबाक छल कहि कए चल गेलथि। आगू क राजनीति बिहार भाजपा करत । बचाव जदयू कए करबाक अछि । मरनिहार क गाम चुनाव तक नेता लेल ‘तीर्थ-स्थल’ बनल रहत । बिहार बंद क एलान त कखनो भ सकैत अछि।
सरकार नीतीश क अछि – सरकार नीतीश कुमार क छी त दोष सेहो नीतीश पर मढ़ल जाएत। चूक कतए भेल,नीतीश कुमार कए देखबाक अछि । देखबा मे देरी भेल त खामियाजा सेहो वोट क जरिये भेटत । नीतीश कुमार ओना बिना देर केने मुआवजा क घोषणा क देलथि अछि । ब्लास्ट पर नीतीश कुमार क बयान सेहो आबि गेल अछि । नीक अछि,एखन आतंकवादी क हाथ हेबाक ओ नहि त स्वीकार केलथि अछि आ नहि त खंडन केलथि अछि। बस एकरा बिहार पर कलंक आ ककरो नहि छोडबाक आश्वासन देलथि अछि। नीतीश कुमार ओहन नेता त नहि छथि जिनका पर इ आरोप लगा देल जाए कि एहन साजिश ओ करा सकैत छथि। ठीक छै,सीरियल ब्लास्ट सुरक्षा क बंदोबस्त क पोल खोलि देलक अछि । मुदा जांच एजेंसी कए महत्वपूर्ण सुराग सेहो भेटल अछि । पटना जंक्शन पर पहिल ब्लास्ट क समय कोनो संदिग्ध पकड़ल गेल छल । बलवाइ क जमात क कारण पूरा एकटा समाज एकबेर फेर लज्जित हेबाक स्थिति मे अछि ।
आब खाली ‘सेफ स्लीपिंग बेड’ नहि रहल – कांग्रेस आ जदयू क किछु बड़बोला नेता ब्लास्ट क तुरंत बाद जाहि गति मे सीधा आरएसएस पर निशाना साधबा मे लागि गेलथि ओ मोदी आ नीतीश स एकदम विपरित छल । ब्लास्ट कए अहां केवल फायदा/नुकसान स नहि मापू । एहन कृत्य आतंकवादी कए न केवल बचबा क मौका द दैत छैक ,बल्कि बढ़ावा सेहो दैत छैक । कसूरवार कए सामने आबै दियउ । बिहार सरकार कए कमजोर नहि देखेबाक चाही । ओनाओ देश भरि क धमाका मे जखन ‘बिहार माड्यूल’ क चर्चा होइत अछि त प्रांत बदनाम होइत अछि। सही अछि ,सरकारी स्नेह आतंकी कए बिहार मे ‘ सेफ स्लीपिंग बेड’ क सनेस देलक अछि । यासीन भटकल क गिरफ्तारी स ल कए तहसीन अख्तर क फरारी क कहानी बिहार स जुड़ल अछि।
जागू, उठू , बाजू बिहार – बिहार कए आब जागै पडत। कार्रवाई क मामला मे वोट क राजनीति क त्याग करै पडत । अपने देखू,बिहार आतंकी लेल आब केवल ‘सेफ स्लीपिंग बेड’ नहि अछि । ओ ऐक्शन कए अंजाम द रहल छथि। आतंकी बोधगया मे ब्लास्ट क चुकल छथि। पटना मे सुरक्षा-व्यवस्था क पैघ इंजामात रहैत सीरियल ब्लास्ट भ गेल । आगू आओर पैघ रैली बिहार मे हेबाक अछि,से समय रहैत सब कियो चेत जाउ । वरना,बम कतहु न कतहु भेटैत रहत, फूटैत रहत।
बढल रुतबा – कोनो शक नहि जे बिहार भाजपा मे सुशील कुमार मोदी क कद सबस पैघ अछि । हुंकार रैली मे सेहो इ देखबा लेल भेटल । मुदा नरेन्द्र मोदी किछु आओर नेताक रुतबा सेहो बढ़ा देलथि । जखन ओ बाजि रहल छलाह,त नंदकिशोर यादव क नाम लेलथि । हिनकर नाम लेब तय छल। राजीव प्रताप रुढ़ी स सीधा संवाद क गप स्वीकार केलथि । कहलथि,किछु मास पहिने लालू प्रसाद क संग भेल दुर्घटना क खबर रुढ़ी देलथि । रुढ़ी क फलक त पैघ अछि से सब कए बुझल अछि । मुदा नीतीश कुमार क संग रहि कए मजबूती स ‘नमो-नमो’ क डंका बजेनिहार अपन गिरिराज सिंह आ अश्विनी कुमार चौबे कए ओ नहि बिसरलथि। ठीक स अहसान चुका देलथि । कहला जे जखन नीतीश कुमार हमरा प्रचार लेल बिहार एबा स रोकि रहल छलाह तखन गिरिराज सिंह क आदेश आ अश्विनी कुमार चौबे क हुक्म एबा लेल भेट रहल छल। मोदी क मुंह स अपन नाम सुनि कए इ सब प्रसन्न भेलथि,मुदा कईटा नेता अपन नाम नहि सुनि उदास भ गेलथि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
दान-पुण्य... परोपकार के काज मे खर्च करय छथिन्ह.
बिल गेट्स फेर आबि सकय छथि बिहार
माइक्रोसॉफ्ट के संस्थापक बिल गेट्स फेर सं बिहार दौरा पर आबि सकय छथि. दुनिया के सभसं धनी लोकक सूची मे दोसर स्थान पर रहय वाला बिल गेट्स दान-पुण्य के काज... सामाजिक काज मे सेहो जमि क पाई खर्च करय छथिन्ह.
जतेक कमाई छथिन्ह ओतेक खर्च सेहो करय छथिन्ह. कॉर्लोस सिल्म हेलु... बिल गेट्स... वॉरेन बफे ई सभ दुनिया के एहन अमीर छथिन्ह जे हर साल अरबों रुपया
दान-पुण्य... परोपकार के काज मे खर्च करय छथिन्ह.
दान-पुण्य... परोपकार के काज मे खर्च करय छथिन्ह.
पहिने के जमाना मे भारत मे सेहो लोक सभ भलाई के लेल... पुण्य कमाई लेल पोखर... तालाब... धर्मशाला... सराय... अस्पताल... फलक बाग... स्कूल-कॉलेज आओर मंदिर बनाबय छलखिन्ह.
मुदा भारत मे आब एहि तरहक चलन कम भs गेल अछि. भारत मे आब एनजीओ के बाढ़ि आबि गेल अछि. मुदा एनजीओ शब्द सुनतहिं लोक एकरा दोसर नजर सं देखय लागय छथिन्ह.
देश मे सेहो किछ लोक नीक काज क रहल छथिन्ह. मुदा किछ खुदगर्ज लोक के कारण भारत मे एनजीओ शब्द बदनाम जकां भ गेल अछि. एनजीओ के तरफ सं जे रिजल्ट अएबाक चाही से नहि आबि रहल अछि.
आब देखिऔ बिल गेट्स अमेरिका के छथिन्ह मुदा ओ बिहार मे सेहो जनकल्याणकारी काज मे लागल छथिन्ह. राज्य सं पोलिओ उन्मूलन मे लागल छथिन्ह. पिछला साल मई मे बांका आओर खगड़िया सेहो गेल छलखिन्ह.
बिल गेट्स साहेब 'बिल एंड मिलिंडा गेट्स फाउंडेशन' के मार्फत सं भलाई के काज मे लागल छथिन्ह. ओ बिहार सरकार के हेल्थ सेक्टर मे भ रहल काज के सराहना करलखिन्ह.
कम्प्यूटर के बादशाह बिल गेट्स मुख्यमंत्री नीतीश कुमार के अपन हाथ सं चिट्ठी लिख क भेजलखिन्ह आओर ओहि मे कहलखिन्ह जे ओ पोलिओ उन्मूलन के क्षेत्र मे राज्य के लेल आओर काज करय चाहय छथिन्ह.
एहि सिलसिला के जारी राखल लेल ओ जल्दीए फेर सं बिहार आबि सकय छथिन्ह. ओ बिहार मे भ रहल काज सं काफी प्रसन्न छथिन्ह. ओ मदद देबय लेल बिहार सरकार सं एकटा सहयोग पत्र पर सेहो दस्तखत करने छथिन्ह.
हिनकर 'बिल एंड मिलिंडा गेट्स फाउंडेशन' भलाई... परोपकार के काज मे 1994 सं अखन धरि करीब 24 अरब डालर द चुकल छथिन्ह. एहि मे पिछला साल खर्च कएल गेल धन शामिल नहि अछि.
हिनकर फाउंडेशनक मुख्यरूप सं ध्यान जच्चा-बच्चा सं जुड़ल हेल्थ सेक्टर पर रहय छनि. काफी काज क रहल छथिन्ह मुदा अखनो काफी किछ करय के अछि किएक त अखनो हर साल 80 लाख बच्चा 5 साल के उम्र तक नहि पहुंचि पाबैत अछि.
लोक सभ के सेहो भलाई... परोपकार... जन कल्याणकारी... समाज सेवा के काज मे आगां अएबाक चाही. पाई आओर धने सभ किछ नहि अछि. अहां कोनो तरहे अपन सहयोग द सकय छी.
लोक के जागरूक क sक... शिक्षित करि क... जतय परोपकार काज चलि रहल अछि ओहि मे शामिल भsक. अहां जेहि तरहे एहन काज मे सहयोग करय चाही करु. अपन बड़ ध्यान राखलौं आब कनि दोसरों के राखिऔं.
हमर ईमेल:-hellomithilaa@gmail.com
Subscribe to: Post Comments (Atom)


text:
बेनीपट्टी एसडीपीओ निर्मला कुमारीः समाज सेवी, गायिका, चित्रकार आ सभक प्रेरणास्रोत
विशिष्ट व्यक्तित्व परिचयः बेनीपट्टी अनुमंडल केर एसडीपीओ निर्मला कुमारी
“व्यक्ति एक – गुण अनेक” एहि कहावत केँ चरितार्थ करैत छथि बेनीपट्टी (मधुबनी) अनुमंडल केर पुलिस पदाधिकारी सुश्री निर्मला कुमारी। सोशल मीडिया पर सेहो उपलब्ध आ काफी लोकप्रिय पुलिस पदाधिकारीक रूप सुपरिचित चेहरा निर्मला कुमारी वर्तमान समय अपन कर्तब्य आ कर्म सँ एक सामाजिक अभियन्ता, गायिका, चित्रकार आर प्रहरीक भूमिका निर्वाह कय रहली अछि। सुश्री निर्मला हालहि उच्चैठ भगवती स्थान सँ मधुबनी समाहरणालय केर दहेज मुक्त मिथिला लेल मिनी मैराथन दौड़ केर उद्घाटन कएने छलीह। लगभग प्रत्येक दिन अपन विभागीय दायित्वक संग-संग हिनका द्वारा अत्यन्त सक्रियतापूर्वक क्षेत्रक विशिष्टता प्रति कतेको रास अभियान मे भाग लैत प्रोत्साहित कएल जाएत अछि। एक ईमानदार पुलिस अधिकारी द्वारा समाज केर लोक संग मिलिकय कखनहु विद्यालयक छात्र-छात्रा संग चित्रकारी करैत, कखनहु सांस्कृतिक आयोजन मे, कखनहु ग्रामीण सभक बीच मे पहुँचिकय विभिन्न विषय पर सौहार्द्र आ सद्भाव बँटैत – अनेक रूप मे हिनका देखल जाएत छन्हि।
मैथिली जिन्दाबाद केर संपादक प्रवीण नारायण चौधरी हिनका संग उच्चैठ मे उपरोक्त दहेज मुक्त मिथिला मैराथन दौड़ मे परिचित भेल छलाह। तदोपरान्त दौड़ केर मार्ग मे जगह-जगह नुक्कर सभाक आयोजन मे सुश्री निर्मला कुमारी द्वारा उद्घाटनक बात कहला पर लोकमानस मे एक ईमानदार, कर्मठ आ मिलनसार पुलिस अधिकारीक लोकप्रियता देखय योग्य होएत छल। आम लोक सब निर्मलाजीक योगदान आ गरीब तथा पिछड़ा तवकाक समाज प्रति दया व करुणा भाव आदिक बखूबी उदाहरण दैत हुनक भरपूर गुणगान करैत छल। पढल-लिखल सम्भ्रान्त लोक सँ लैत आम लोक सभक मुंह सँ एहि तरहक प्रतिष्ठा निर्मलाजीक योगदान केँ देखिकय कएल जाएत छल।
हिनकर अफिसियल फेसबुक पेज जेकर लिंक https://www.facebook.com/inirmalak/ थिक, ताहि ठाम अंग्रेजीक दुइ पाँति सेहो हिनकर यैह परिचय दैत अछि। Official Page of Ms Nirmala Kumari, SDPO, Benipatti, Bihar. A dedicated and honest police officer who is being widely admired and loved by people. सचमुच सभक सिनेह आ प्रशंसा हिनका भेटि रहल छन्हि। आर ईहो ओतबे तन्मयताक संग समाजक सब सरोकारक विषय मे ध्यान दैत देखाएत छथि। कवर पेज मे डान्स स्कूल केर संचालक विक्रान्त कुमार आ मिथिलाक प्रसिद्ध ‘झिझिया नाच’ केर बच्चा-कलाकार सभक संग देखाएत छथि निर्मलाजी आ पाछू मे जे बैकड्राप लागल अछि ताहि पर स्पष्ट स्लोगन बेनीपट्टी पुलिस केर तरफ सँ देखा रहल अछि। ओत्तहु एकटा कर्मठ आ युवा – ईमानदार पुलिस अधिकारीक निर्देशन अनुरूप हिन्दी मे लिखल अछिः बेनीपट्टी पुलिस प्रशासन का सपना – अमन चैन रहे बेनीपट्टी अपना।
दोसर कवर फोटो मे निर्मला कुमारी कोनो सरकारी विद्यालयक बालिका सभक बीच पुलिस वर्दी मे बैसि ओकरो सब मे एकटा सपना आ आत्मविश्वास जगबैत देखा रहली अछि। तहिना तेसर कवर फोटो मे निर्मलाजी कोनो सरकारी विद्यालयक छोट-छोट बच्चा सभक बीच मे प्रेरणाक संचरण हेतु पहुँचल देखा रहली अछि। लोकक बीच मे लोकप्रियता हासिल करबाक मक्सद आ उद्देश्य सँ बहुत ऊपर होएत छैक समाजक बीच मे पहुँचिकय अपना पास रहल सेवाशक्ति अनुरूप काज करब – एहि तरहें स्वतः केकरो प्रशंसा आ लोकप्रियता बढिते टा छैक। अहाँ मात्र देखाबा लेल समाचारपत्र मे समाचार छपबायब मुदा मनक भीतर चोर राखब, असल उद्देश्य केवल आत्मप्रशंसा रहत, तखन अहाँ बहुत बेसी टिकाउ नहि भऽ सकैत छी। लेकिन सुश्री निर्मला कुमारी मे करुणा सँ भरल हृदय छन्हि, सेवा लेल तत्परता छन्हि, समाज मे सकारात्मक परिवर्तन लेल जोश छन्हि आर सब सँ बेसी ओ अपना केँ सक्रिय रखबा योग्य चुस्त-दुरुस्त छथि। हिनकर फेसबुक पेज पर लंबा-चौड़ गपबाजी कतहु नहि भेटैत अछि, मुदा अभियानक भरमार लागल भेटैत अछि। निश्चिते आइ बेनीपट्टी आ आसपास सब कियो धन्य अछि एहि तरहक प्रखर पुलिस अधिकारी पाबिकय।
सुखद आश्चर्य ई देखि लगैत अछि कि जे काज स्वयं मैथिली-मिथिलाक नाम पर अपन कौलर चमकेनिहार सैकड़ों अभियानी नहि कय पाबि रहल अछि से काज निर्मलाजी करैत छथि। समूचा मिथिलाक धरातल पर अहाँ घूमि लेब, लेकिन विरले कतहु कोनो अभियान अपन मैथिलत्वक संरक्षण, संवर्धन आ प्रवर्धन लेल भेटत। परञ्च निर्मलाजी अपन कार्यकालक संभवतः एकोटा एहेन दिन नहि छैक जाहि मे कोनो न कोनो अभियान केँ गति देबाक लेल निजी प्रेरणा आ स्वयं ओहि अभियान केँ सोशल मीडिया मार्फत हजारों-लाखों मानव समुदाय धरि नहि पहुँचबैत होइथ। चाहे मिथिला पेन्टिंग हो, चाहे पर्यावरणक सुरक्षा हो, चाहे अशिक्षा सँ मुक्तिक अभियान हो, चाहे दहेज मुक्त मिथिला हो, चाहे मिथिला छात्र केर संगठन मिसू केर कोनो कार्यक्रम हो – मैडम निर्मला जँ उपलब्ध भऽ गेली त ओहि अभियान केँ चारि चाँद लागि जाएत छैक। विगत दहेज मुक्त मिथिला लेल मैराथन दौड़ केर दिन एकटा सुखद संयोग भेलैक जे बेसी दौड़ मे सहभागी धावक लोकनि केसरिया रंगक – संतोला रंगक भेस्ट पहिरने छल आर मैडम सेहो एली त ओहो एहि रंग मे रांगल देखेलीह। ई बात ओ स्वयं कहबो केली जे देखिये, कितना बढियां संयोग है कि आपलोगों ने जो कलर का टीशर्ट पहन रखा है उसी रंग में मैं भी रंगी हुई हूँ। हिनकर सहज भाव आ ताहू मे ईहो कहब जे यह उच्चैठवासिनी भगवतीका विशेष कृपा ही समझें – एहि सँ ई स्पष्ट होएत अछि जे ई स्वयं जानकीक पवित्र भूमि पर अधिकारी बनिकय अपन १००% सँ बहुत बेसी देबा लेल आतूर छथि। नमन अछि एहि समर्पण आ योगदान केँ!
गरीबक बेटीक विवाह हेतैक, खबैर लागि गेलनि निर्मला केँ – ओ अपने सँ पहुँचिकय अपन कठिन तनख्वाहक पाइ सँ ओहि बेटी लेल कपड़ा, उपहार आदि कीनिकय दैत छथि। बेनीपट्टी केँ क्लीन आ ग्रीन बनेबाक छैक, ओ अपन कमाई केर पाइ सँ पेन्टिंग आदि करैत लोकमानस मे अपील पहुँचेबाक कतेको तरहक जनजागरणमूलक कार्य करबाबैत छथि। वर्तमान स्वार्थपरक युग मे एकटा युवा पुलिस अधिकारी मे एहि तरहक सेवाभावना सचमुच हिनकर अवतारी नारी शक्ति होयबाक परिचय दैत अछि। एहि सँ हमर मिथिलाक ओहेन हाकिम-हुकुम आ सक्षम बेटा-बेटी सब केँ सोचबाक आ प्रेरणा लेबाक अवसर भेटि रहल अछि। निश्चित आइ समाजक सब वर्ग केर लोक बेटी हो त निर्मला जेहेन यैह सपना दिन आ राति दुनू समय देखि रहल अछि।
One Response to बेनीपट्टी एसडीपीओ निर्मला कुमारीः समाज सेवी, गायिका, चित्रकार आ सभक प्रेरणास्रोत
-
Very good article. Enjoyed reading about the honest police officer.Like police officer Shrestha Thakur of UP who took on BJP goons and was transferred to Bahraich near Nepal border, she took the transfer in her stride and said Chirag ka kahin ghar nahin hota, jahan jaati hain wahan ujala deti hai…. Not many around so they shine like chalk marks on blackboard called India. But the sad truth is that in spite of several IAS and IIT graduates and successful applicants to prestigious positions in National exams and best universities, Bihar will always remain Bihar and Bihari a term of abuse in whole India. Sad to see the condition given that the name of the state has been derived from Buddha Bihars from that golden era when world-famous universities used to be in Bihar! Both the disciples of Manu and the disciples of Lohia have destroyed Bihar.


text:
सीतामढ़ी के रुन्नीसैदपुर मे तटबंध टूटला के बाद सं बड़का इलाका मे बाढ़ि आबि गेल अछि. कइटा गाम मे पानि घुसि गेल अछि. कतेक गाम-घर डूबि गेल अछि. लोक के भारी परेशानी के सामना करय पड़ि रहल छनि. ओना काल्हि कइटा बड़का अधिकारी सभ इलाका के दौरा कs मुख्यमंत्री के रिपोर्ट देलखिन्ह जकर बाद खुद मुख्यमंत्री नीतीश कुमार इलाका के हवाई सर्वेक्षण कएलखिन्ह. दौरा कएला के बाद मुख्यमंत्री तटबंध टूटय के कारण के जांच के आदेश द देलखिन्ह.
बाढ़ि के बाद सं लोक सभ ऊंच स्थान पर शरण लेने छथिन्ह. किछ लोक त गाम- घर मे जे छत वाला मकान अछि ओहि पर जा क रहि रहल छथिन्ह. बेसि लोक त जी- जान बचाकs बांध पर शरण लेने छथिन्ह. बाढ़ि मे त इहे होएत अछि जे खाए-पिबय... दिशा-शौच सभ के दिक्कत. चारु कात पानिए पानि. एकरे संग बागमती मे जलस्तर बढ़य सं पानि के धार सेहो तेज अछि. ओना एहि बेर एक बात अछि कि मुख्यमंत्री के निर्देश पर प्रशासन तुरंत हरकत मे आएल अछि. लोक के तिरपाल आओर चूड़ा-गुड़ बांटल गेल अछि. मुदा अखनो बड़ लोक के शिकायत छनि जे हुनका कोनो राहत... मदद नहि मिललन्हि.
बागमती के पानि बढ़य के कारण सीतामढ़ी सं मुजफ्फरपुर के बीच मेन रोड... नेशनल हाइवे पर सेहो डांरि भर पानि चलि रहल अछि. अखन त पानिए के बीच केहुना कs लोक आ-जा रहल छथि. मुदा पानि किछ आओर बढ़ल त हाइवे सेहो बंद भ सकैत अछि आओर सड़क सम्पर्क टूटि सकैत अछि. ओना दोसर आओर कइ इलाका के सड़क सम्पर्क त पहिनहिं टूटि चुकल अछि.


text:
आशीष झा
एक दिस बिहारक विभिन्न शहर कए सजाउल जा रहल अछि त दोसर दिस ललित नारायण मिथिला विश्वविद्यालय प्रशासन दरभंगाक मुख्य आकर्षण राज परिसर कए विकृत करबा लेल आतुर अछि। पढाई लिखाई त एहि विश्वविद्यालय कए सर्वविदित अछि आ एकर धरोहरक प्रति नजरिया सेहो विख्यात भ रहल अछि। पढाई स बेसी राजनीति मे समय देनिहार एहि विश्वविद्यालयक शिक्षक आ पदाधिकारी लागि रहल अछि जेना किरिया खा लेने अछि जे राज परिसर कए नस्तनामूद करि कए दम लेब। विश्वविद्यालय क कुलपति एहि काज लेल तत्पर लागि रहल छथि। पिछला मास ओ नरगौना महल क ठीक सामनेवाला पार्क में पदाधिकारी सब लेल आवास निर्माण शुरू करा देलथि। एहि ठाम आवास बनला स महल झंपा जाएत। दोसर जे धरोहर घोषित भ चुकल आनंदबाग पैलेस कए सेहो एहि निर्माण स पर्यावरण संबंधी दिक्कत होएत। एहि सब कए नजरअंदाज करैत एहि फागुन मास मे भांग पी विवि प्रशासन लगातार परिसर संग बलात्कार करबा मे लागल अछि। प्रशासन क ताजा फैसला सेहो कम चौकेबा योग्य नहि अछि। विवि प्रशासन आब मनोकामना मंदिर क सामने पार्क वाला जगह पर भवन बनेबाक फैसला ल लेलक अछि। विवि प्रशासन पहिने धरोहर कए खंडहर बना चुकल अछि आब परिसर कए सेहो बदरंग बनेबा मे जुटि गेल अछि। कमाल इ अछि जे इ सब काज कोनो नेता या मूर्ख लोक नहि क रहल अछि, बल्कि अपना कए पढल लिखल विद्वान कहनिहार लोकक छी। इ सब बीमार परिसर कए मौत क मुंह मे देबा लेल अपना कए चिकित्सक कहनिहार कुलपति संग बैसार करि इ निर्णय लेलथि अछि। एहि संबंध मे विवि प्रशासन क कहब अछि जे यूजीसी स प्राप्त राशि खर्च करबाक अछि ताहि लेल आडिटोरियम क निर्माण जरूरी छल। एहि आडिटोरियम मे पांच सौ लोकक एक संग बैसबाक सुविधा होएत। एकरा लेल विवि परिसर मे मनोकामना मंदिर क दक्षिणी खाली जगह कए चयन कैल गेल अछि। प्रशासनक दावा अछि जे नौ मास क भीतर एकर निर्माण कार्य करि लेल जाएत। कुलानुशासक सह प्रभारी कुलसचिव डॉ. टीएन झा कहला अछि जे आडिटोरियम निर्माण क आवश्यकता बहुत दिन स छल आ आब इ समस्या खत्म भ जाएत, मुदा ओ एहि पर किछु नहि कहला जे परिसर आ पर्यावरण कए एहि प्रकारक बेतरकीब निर्माण स कोना नहि क्षति होएत। कुलपति डॉ. एसपी सिंह क अध्यक्षता मे भेल एहि बैसार मे रसायन विभागाध्यक्ष शशिरंजन कुमार, आईएन मिश्र, विकास पदाधिकारी डॉ. धु्रव कुमार, वित्तीय परामर्शी सीआर दिगवाल, वित्त पदाधिकारी अशोक कुमार कर्ण, अभियंता एनएल झा मौजूद छलाह, मुदा कियो परिसर क हित लेल नहि सोचलक सबहक ध्यान यूजीसीक टका आ अपना लेल बनि रहल भवन आ आवास पर केंद्रित रहल।
कामेश्वर नगर कए नष्ट करबा मे लागल अछि मिथिला विश्वविद्यालय प्रशासन
आशीष झा


text:
दिनांक १४.०२.२०१० केँ प्रयागमे लघु राज्यक सार्थकता पर राष्ट्रीय संगोष्ठी सम्पन्न भेल।
संगोष्ठीक आयोजन श्री विधुकान्त मिश्र, मैथिली अकादमी आ मिथिला सांस्कृतिक संगमक सहयोगसँ भेल। मुख्य वक्ता रहथि- राँचीसँ डॉ. धनाकर ठाकुर, अन्तर्राष्ट्रीय मैथिली परिषद। भाषिक, भौगोलिक एवं सामाजिक आधारपर लघु राज्य विशेष कऽ मिथिलांचलक गठन पर जोर देलखिन्ह। संगोष्ठीमे ई. प्रदीप झा, कर्नल देवकान्त झा, डॉ. ए.के. झा, श्री अखिलेश झा, श्री सुधीर मिश्र, संजीव झा आदि गोटे सभ अपन विचार प्रकट कयलन्हि। समारोहक अध्यक्षता कर्नल डी.के. झा कएलन्हि।


text:
पटना। आंकडा क मामला मे पिछडल बिहार आब आंकडा कए अपन विकास क प्रमाणपत्र बना लेलक अछि। जाहि आंकडा स किछु साल पहिने तक बिहार क घोर आलोचना होइत छल, ओ आंकडा आइ बिहार क आलोचक लेल कागजी घोडा बनि गेल अछि। शिशु मृत्यु दर भारत सरकार द्वारा जारी आंकडा उक बेर फेर बिहार कए राहत देलक अछि। एहि मोरचा पर सेहो बिहार आन राज्य स नीक परिणाम देलक अछि आ देशक औसत लग पहुंच गेल अछि। बिहार लेल एकरा पैघ कामयाबी मानल जा सकैत अछि। केन्द्र सरकार द्वारा जारी रिपोर्ट में बिहार में शिशु मृत्यु दर में चार आओर अंकक कमी देखाउल गेल अछि। प्रदेश में शिशु मृत्यु दर घटि कए आब 48 भ गेल अछि, जे राष्ट्रीय औसत 47 स एक बेसी अछि। ओना राज्य सरकार क दावा अछि जे एकरा घटाकए 25 स 30 तक अनबाक प्रयास भ रहल अछि। एकरा लेल नव साल में डाक्टर, नर्स आ पारा- मेडिक्स क पैघ पैमाना पर नियुक्ति करबाक प्रक्रिया चलि रहल अछि। स्वास्थ्य सचिव अमरजीत सिंहा कहला जे राज्य मे शिशु मृत्यु दर 52 स 48 भ गेल अछि। ओना सामान्य मृत्यु दर (हर आयु) में सेहो कमी आयल अछि। एहि मे बिहार राष्ट्रीय औसत स आगू भ गेल अछि। राष्ट्रीय औसत 7.2 क तुलना मे बिहार 6.8 पर आबि गेल अछि।
मुख्य पृष्ठ समाचार कम भेल शिशु मृत्यु दर


text:
पूर्णिया। खो-खो क राष्ट्रीय खिलाड़ी ज्योति क लौ आब नहि मिझायत। मुख्यमंत्री एहि मामला मे पहल करैत ज्योति क इलाज क सबटा खर्च मुख्यमंत्री राहत कोष स देबा लेल आदेश देलथि अछि। मुख्यमंत्री क निर्देश पर जिलाधिकारी डॉ. एन. सरवण कुमार ज्योति क हाल लेबा लेल स्थानीय हड्डी रोग विशेषज्ञ के. एस आनंद क नर्सिग होम पहुंचलाह आओर मुख्यमंत्री क संदेश पहुंचेलाह। जिलाधिकारी कहला जे मुख्यमंत्री नीतीश कुमार न केवल ज्योतिक इलाज क खर्च मुख्यमंत्री राहत कोष स देबा लेल कहलथि अछि, बल्कि हुनकर खेल कए बढ़ावा देबा लेल सेहो हरसंभव मदद क भरोस देलथि अछि। जिलाधिकारी कहला जे अगर बेहतर इलाज क जरूरत लेल ज्योति कए बाहर ल जेबाक जरूरत पडल त सरकार अपन खर्च पर बाहर ल जाएत। एकर बाद डॉक्टर क कहब अछि जे ज्योति तीन मास बाद मैदान पर लौट सकैत छथि। ज्ञात हुए जे पूर्णिया महिला कॉलेज मे स्नातक पार्ट तीन क छात्रा ज्योति 4 अप्रैल कए एकटा सड़क हादसाक शिकार भ गेल छलीह। एहि हादसा मे हुनकर दूनू पैर क हड्डी टूटि गेल छल। बीपीएल परिवार क इ बेटी टकाक अभाव मे जिंदगी आ मौत क बीच झूलि रहल छल।
मुख्य पृष्ठ समाचार कायम रहत ज्योति क लौ


text:
शुक्रवार, 14 सितंबर 2012
मैथिलि कविता-
किछु दिन भेल,
दिल्ली स’ पटना लौटैत रही,
मोनहीं मोन एकटा बात सोचैत रही,
ताबेत एकता अर्धनग्न बच्चा सोझा में आयल,
आ कोरा में अपनों सौ छोट के लेने,
चट्ट द’ सोझा में औंघरायल,
हम सोचिते रही जे आब की करि,
बच्चा बाजल,-
सैहेब आहां की सोचि रहल छि ?
हम त’ आब अपनों सोचनाय छोड़ी देने छि,
जौ मोन हुए त दान करू,
हमरा हालैती पर सोच क’ नै हमर अपमान करू,
बात सुनी ओकर जेबी में हाथ देलहुं,
आ ओकर तरहत्थी पर किछु पाई गाइनि देलहुं,
डेरा पहूँची क’ सोचलहूँ की हम ई नीक केलहुं,
या एकटा निरीह नेन्ना के भिखमंगी के रास्ता पर आगू बढ़ा देलहुं,
प्रण केलहूँ अछि जे आब ककरो भीख नहीं देब,
भगवान् आहाँ हमर प्रण के लाज राखी लेब,
जा हम त अपने भीख मांगी रहल छि भगवान् सौ,
जो रे भिखमंगा,....छिह.......
सदस्यता लें टिप्पणियाँ भेजें (Atom)


text:
केहेन उदासी के मोटगरि चद्दरि मे लपेटल लटपटायल . ई जगह .. .लागि रहल अछि ।जेना सदाबहार गाछक सबटा पात झरि गेल होय ।सायं सायं बहैत बसात मे कत्तेको रूदनक स्वर मिलि क’ एकटा भयंकर चित्कार करि रहल अछि ।ओ गाछ . ओ बिरीछ. . ओ चिडै. . ओ चुनमुनी .. .. अपन उत्साह बिसरि कहुना करि अपन दिन कटैत हो जेना ।दूर .. पहाड .. . शाश्वत भ्रमक परदाफाश करबा क प्रयास मे प्रकृति के रहस्यवादी दृष्टिकोण सॅ फराक हटि क’ किछु आओर राग अलापि रहल छल ।कत्तेक अपरिचित भ’ गेलै. ई सब जे कहियो ओकर जीवन क ह्दय प्रदेश बनि चुकल छल । कसकि त’ उठल रहै मोन ।
बड दिन क’ बाद . . आंगुर प’ गिनलक . .पॉच सावनक बाद .. . ओ आयल छल मसूरी फेर सॅ .. ।जगह त’ वएह छलै. . ओहिना आकास. . के छुबैत. . पहाड़ . .पहाड .. प’ झूमैत हरियर कचोर ऊॅच ऊॅच गाछ. . . ओहिना साफ . धोल चमकैत वातावरण. . .ओहिना मकान क छत प’ कार . . .मुदा ओकरा ओकर जादुई आकर्षण बड निघटल लगलै ।ओ गप नै छलै. . जे ओकरा बौरा देने छलैक़ . . कि खिलखिल करैत .. जीन्दगी सॅ लब लब भरल।. . . ओ वसंत. . सन्न सन्नबहैत बयार सडकक कात
बेंच प’ बैसैत मातर ओकर धियान दूर पर्वत प ससरति कारी सन कोने बिन्दु जकॉ वस्तु प’ पडलै. . वायनोकूलर सॅ झट देखलक़ . बकरी .. पहाडी बकरी .. ओकरा हॅसी लागि गेलए. . ठठा क’ हॅसि पडल छल. . बकरीयो के की सूझलै. . ओत्ते ऊपर चरय लेल गेल ।ओही दिन पूर्णिमा के चॉद ओही बकरी के झुंड सॅ कनिए उपर विश्राम करैत ओही परम सुन्दरता के निहारि रहल छली ।ओकर नजरि आब चॉद प’अटकि गेलय ।मुॅह सॅ स्वर फुटि पडलै. ‘चलो दिलदार चलो. . .चॉद के पार चलो. . . । . . ‘हम है तैयार चलो. . ।’आ विकल के स्वर मे स्वर मिलाएब ओकरा फेर सॅ जोर सॅ ठहाका लगाबए प’ मजबूर करि देने छल .. जे कनि क्षण के लेल ओही ठाम गूॅजए लागल छल।छुट्टी के दिन ओ दुनु अहिना सांझ पडय सॅ पहिने बौआबैत ढहनाबैत . .ओए पहाडी के चप्पा चप्पा छानि मारै. .गहराई मे उतरै. . चढाई प दौड दौड क’ चढबाक कोससि मे हाफैत हॉफैत ओही ठाम ओंघडा जाए. .. मौसम त’ अपने आप मे निराला. . .भंगतडाह. . .कखनो रूइस रहलौ. . कखनो. . कानए लगलहूॅ. . कखनो मंद मंद मुस्की. कखनो छिडियाएल. .. आब के संभारत. . .मुदा पहाड ओकर सब रूप प’ न्योछावर. . . कनियो रोषराख नै. . ..सनातन प्रेमी जे छलै. . ।साफ सुथरा निप्पल पोतल आकाश मे नहिं जानि कतय सॅ औचक मे कारी स्याह मेघ आबि झमाझम बरसि जाए .. .माल रोड प’ घुडसवारी करैत दुनु एकदम भींग जाए. . .तहन थर थर कॉपैत देह मे गरमी आनबा लेल. . लग पास के कॉफी हाउस मे जाकए चैन पाबए ।कैमल बैक हिल्स. . प’ घुमैत. . कंपनी बाग के झुल्ला प’ झुलैत. . .दिन सोन चिरैया सन फुर्र सॅ उडि जाए .।
लोकक नजरि के बेपरवाही सॅ फेकैत. . विकल .. ओकरा एक छण के लेल एसगर नै छोडय चाहै. . ।. उत्तरा के ओकरा सॅ भेंट सीनियर्स के फेयर वेल पार्टी के मंच प’ भेल रहै. . जखन दूनू गोटे एक टा कोरस गेने छल. . .कि जादू छलै. . ओकर आवाज मे. . राजस्थानी सूफी गायक बला . . देखैतो राजपुरूष. . .राजस्थान के बासिन्दो छलै.. . अहि सॅ बेशी ओकरा किछु जानबा के उत्कंठा कहियो भेबो नै कैल रहै ।
गीत संगीत सॅ दुनु के लगाव एक टा नव रिश्ता कायम करि देने छल. . जे सर गम के सातो स्वर मे ओ दुनु सेहो समाहित ।कैम्टी फॉल मे नहैत. . .धनोल्टी के गेस्ट हाउस के बरामदा प’ राखल बडका कुरसी प’ बैस. . ओ दूनू त संगीतक नदी मे पौडैत गप सॅ बेसी गीते गाबैत रहैत छल ।
सुरकंडा देवी के यात्र्रा लेल वएह जिद केन्ो रहै. . नै त’ विकल के धरम करम सॅ कोनो मतलब नै. . .मुदा ओतेक ऊॅचाई प’ मेघक अपन घर मे. . . देखलक एकरा की झूंड के झूंड खिहारैत. . पकडि लेलक जेना ओकरे सबहक सुआगत लेल ठाढ़ . भयंकर नाद से विष वमन करैत बरसैत रहल. . ।ऊत्तरा के त’ हिम्मत प’ मनोमन पाथरि लदा गेल रहै ।ओ त’ गाडिए मे बैसल रहल. . मुदा. . विकल पानि के चिरैत. . ऊपरक चढाई प चढैत रहल मात्र ओकरे लेल ।ओतेक पानि मे पिच्छडि के बिन परवाह केने .. अपना के चार्वाक शिष्य घोषित करए वाला. . ।
बाजै ओ बड कम . .मुदा ओकर ऑखिक छलकैत भाव मे उत्तरा के सब प्रश्न क’ उत्तर भेंट जाय ।ओकरा प्रेम के आध्यात्मिकता पर नजरि पडय लगलै. . .अहि इंस्टीच्यूट मे आबए सॅ पहिने ओकरा होशे हवास कत्त छलै. . इम्हर ओम्हर ताकए झॉकए के. . .पढाई. . पढाई आ’ पढाई. . .सदिखन प्रथम प्रथम पाबैत .. .ओकर मनोबल. . अप्रत्याशित रूपेन ताकतवर भ’ चुकल छल. . . आ जखन अहि ठाम आयल. . .अहूॅ मे प्रथम. . .।ओकरा लागै असफलता की होबैत छै. . .केहेन होय छै आकांक्षा के अपूर्ण रहि जेनाय ।घर सॅ बाहरि धरि ओकरा प’ ईश्वरक असीम अनुकंपा. . ओ त’ धरती सॅ जेना पचास फीट ऊपर .।आ’ विकल सॅ मिलब ओकरा लेल अप्रत्याशित अनुभव छल .. .प्रेमक प्रथम अनुभूति. ... . . .माता पिता के विरोध केनाय स्वभाविक छलै . क़त्तेको सुयोग्य वर छॉटिक क’ रखने रहैथ. .जै पर ओ आंगुर रखै. .।मुदा ओकर प्रचंड जिद्द. . .आब ओहि मे अहंकार से हो संग ध’ नेने रहै. . .जाति पॉति .. आब के मानै. . छै. . ई जिन्दगी फेर नै भेटत. . . ।के गारंटी लै छै जे स्वजातिय मे विवाह केला सॅ स्वर्ग जेबा के रास्ता खुलि जाए छै. .।आब एत्तेक योग्य . . .निर्णय लेबा मे माहिर संतान के सोझा कोन माता पिता टिकतैथ. . .हथियार खसा देलखिन ।
विकल कहल. . .हमर अहि संसार मे अप्पन कहए बला अछिए के. . पता . .नहि क़त्तय जनम लेलौ. . .केहेन मॉ के प्रेम ..होय छै. . केहेन पिता के दुलार होय छै .. .अनाथालय मे पलल बढल . . ।अहॉ लेल त’ अप्पन जान देबा के मौका आयत पाछॉ हटय बला प्राणी हमरा नहिं बूझब ।अहॉ सॅ हमरा संसार भेंट गेल. . जेना प्रेमक प्रथम पाठक ज्ञान क’ संग संसारक ज्ञान भेल. ।’ओ कुमारक गरिदनि प’ एक हाथ रखने .. गाडी के खिडकी सॅ बाहर . . प्रकृति के अवलोकन मे लागल छल. . क़ि . .किरर. ऽऽऽऽऽ््््. संगे गाडी रूकि गेलै. . । ‘की भेलै. . .ओ अकचकाएल. . “ट्रैफिक जाम. .’
. रहस्यमय मुस्कुराहट संग विकल बाजल । ‘पहाडो प’ ट्रैफिक़ . ।’ ओकरा मुॅह सॅ निकलल आ’ दुनू खूब जोर सॅ एक स्वर मे हॅसि पडल छल ।सोझा मात्र तीन टा गाडी लागल .. .पुलिस कंट्रोल करैत .. ।
जाडक छोटका दिन जकॉ अति शीघ्र ट्रेनिंगक ओ अल्पावधि बीत गेल छल. . .बिना झंझट. . खर्च वर्च के कोर्ट मे जाकए. . अपन जन्मजन्मांतर के संबंध पर मोहर लगबा लेलक .. ।एतेक लग रहिओ क’एक दोसर के किछु जानबा बूझवा के मौको नञ्ािं भेटलै . . .तखन लागै संगीते जीन्दगी छै. . मुदा बाद मे लगै . . ओ त’ मात्र .. दूनू के कॉमन हॉबी. . आर की.. ।
अचानक ओकर हाथ मे ज्ोना माइक्रोस्कोप आबि गेलै. . .ओकर. . बैसब. . ओकर उठब .. पहिने कोना बजै छलै. . आब. . .नै कोनो तमीज नैं तहजीब .. . छोट छोट गप प’ चिडचिडायल सन. . .एक दिन जूत्ता पर पॉलिस नै लागल रहै त’ तामसे आन्हार भ’ पियुन प’ जूत्ता फेंक देलकै. . हजारि रंगक अजगुत गारिक संग ।
पोस्टिंग त’ दूनू के एके शहर मे छलै .. मुदा दू मिनिस्ट्री मे ।आ अही बीच जेना प्रेमक रंगीन चादरि के एके धोआन मे रंग जबरदस्त भखरए लगलै .. ।छोट छोट गप. . सोचलक . .आर सब मैनर्स त’ सीखिए जैतै. . .मुदा एकरा भीतर तामस किएक एत्तेक भरल छै. . ओ कोना कम हेतै. . .कोन दुख छै. . .कोन अपराध भाव सॅ ग्रस्त छै. . बजतै. . तखन नै .. किछु समाधान . .कोनो काउंसिलिंग हेतै ।
अहि पोस्टिंग मे ओकर प्रथम शिशु के जन्म भेल रहै. . .मैटरनिटी लीव प छल. . .कुदरत के अजगुत ईनाम पाबि क’ ओकर आत्मा परि तृप्त भ’ गेल छल. . आब किछु नै चाही प्रभु. . .अपन कृपा अहिना बरसेने रहब ।ओकर मॉ पापा आबि क’ किछु दिन ओकर सुख मे शामिल भेल छलखिन्ह. .।
विकल के सुभाव ओकरा किछु विशेष बदलल लागै. . ।ऑफिस सॅ आबैत मातर बच्चा के कनी मन्ाि कोरा कॉख मे ल क’. . चाह ताह पीबि क’ सीधे अपन स्टडी मे चलि जाए. . ।कोनो खास गप सप्प नै. गीत संगीतक दरिया जेना सुखा गेल छल .. . .राति मे डिनर करैत दोसर कमरा मे जा कए सूति रहै. . बच्चा भरि राति कॉय कूय करैत सूतै जे नै दैक़ . इहो सही. . ओ त दिन मे सूति क’ नीद पूरा करि लैत छै. . मुदा विकल के दिन मे कत्त चैन . . ।
छुट्टी मे पडल पडल. .आब ओ बड बोर होबए लागल छल. . बच्चा के कामकाज देखभाल करए बाली बंगाली आया के वात्सल्य प्रेम देखि ओकर मन एकदम प्रसन्न .. ओकरे नीन सूतै ओकरे नीन जागै. . नहायब सफाई. . नैपकिन बदलब. . डिटॉल सॅ ओकर कपडा सब के पखारब . .एकदम समय प’ दूध बना क’ बोतल सॅ पियाएब. .सांझ मे प्रैम प’ सूता क अहाते मे कनी मन्ाि घूमा दै. . एक बेर ओकरा कहबा क’ देर छलै. . ओ फट स’ सीख क’ अनुकरण करए लागै. . ।उमहर सॅ धियान हटि क’ विकल प केन्द्रित भ’ गेलै. . .एतेक उदासीनता किएक एकर व्योहार मे. . .कनियो कोनो अपना पन नै. . पी 0आर 0के स्टाफ जेना बस ठोर पटपटा क’ हाल चाल पूछि लै. . ।नै ऑखि मे ओ चमक .. नै. . ठोर प’ मुस्कुराहट. .. . । ओकरा मोन पडलै. . .पहिनो त’ ओ नहिए बाजै. . छल बेसी. . जखन दूनू के भेंट होय. . त’ गीतकार .. संगीतकार क चर्चा सॅ सुरू होय आ’ गीत प’ आबि क’ समाप्त. . .।किंस्यात किछु परेशानी सॅ गुजरि रहल होयत ।घर मे पडल पडल ओकर दिमाग शैतानक अड्डा बनि गेल छल. सोचलक . बड आराम भेल आब ड्युटि ज्वाइन करि लेबा क’ चाही .. दू मास त’ भैए गेलै. . ।
एक दिन ओकरा जखन रहल नै गेलै. . ओ चुप्पे ओकर स्टडी मे जा कए पाछॉ सॅ ओर गरा मे हाथ धरि क’ अपन कान ओकर गाल मे सटबैत बाजल ‘कि भ’ रहल छै एतेक मुस्तैदीसॅ।’ हास्य मे कहल ई शब्द ओकरा एकदम चौंका देलकै. . चट सॅ अपन डायरी बन्न करि ओ अपना के ओकर बाहुपाश सॅ मुक्त करैत ठाढ भ’ गेल छल .. ‘अरे चलू तैयार भ’ जाए हमसब एक टा नाटक देखय चलैत छी ।’आ’ हाथ पकडने बाहर बरामदा मे चलि आयल छल ।
ओय दिन जे भेल हो मुदा एक टा संशय के बीजारोपण त’ अवश्य भ’ गेलै . .। ओकर मन औउनाइत रहलै. . ओ लिख की रहल अछि जे ओकरा सॅ दुराव छिपाव करए पडि रहल छै .।परोछ मे ओही कोठरी मे जाए त’ आलमरी मे ताला लटकैत. . .के जानै कुन्जी कत्तय छै. . ।आब जखन ठानिए नेने रहै ..रहस्यक उदघाटन करए लेल तखन कोन गप . .।ओय कोठरी मे बगीचा दिस सॅ सेहो एक टा खिडकी छलै. . जै प’ सदिखन परदा फैलल रहै छल।दिने मे ओ ओही परदा के कनी घिसका देने रहै ।रात के बारह बाजल . .चारों कात अन्हार .. सन्नाटा. . ।सब कियो खा पीबि क’ सूतल .. कुमार अंगेठीमोचाड करैत कुरसी सॅ उठल. .. ड़ायरी के अनबीरा मे बन्न करि कुरसी प’ चढि कुन्जी के रोशनदान मे राखि देलक ।बस . .ओ दिन छलै .. . ।
चक्र सुदर्शन सॅ ओकर गरा कटि गेल रहै . . .मस्तक . .कुरसी प’ बैसल .. शरीर. . धरती प’ खसल. .शोणित सॅ .. लथपथ. . .पॉच पॉच हाथ तडपैत. . .मुदा कत्तेक तडैपतैक़ . कनिए काल मे शान्त भ’ गेलै. . टेबुल प’ राखल मस्तक आब पूर्ण गंभीर भ’ क’ आगूॅ के रणनीति सोचैत रहल. . .।मामला गहीड छलै . .सोचबा मे समय लगलै ।
घर के शान्ति सामान्य रहल्ौ. . .भोजन बनै. . खेनाय खायल जाए. .बच्चा के झूला प’ झूलायल जाय. ..दासी मुसीक मुसीक क’ मेमसाहब के रंग बिरंगी किस्सा कहै. . मेम साहब ठहक्का मारै. . . मुदा ज्वाला मुखी धधकैत रहलै. . लावा नै बहरैलै. .तै स की . ।
अपन टा्रन्सफर नार्थ ईस्ट मे करा क’ बिना खड खडकेने . .निःशब्द महात्मा बुद्व जकॉ निशा रात्रि के फ्लाईट सॅ ओकर ओही घर सॅ .. पलायन भ’ चुकल छल ।
जीवन सॅ जीवन पथक लंबाई बेसी होइत एलैहैं ।नीचा हेरब . .खाधि. . गुफा. . वन .. पहाड़ . सागर. . .उपर मात्र एक टा नीरभ्र आकाश. .. .रंग बिरंगी उडैत पाखी . असीम शान्ति के खजाना .. .ऊपर सॅ धियान नीचा एलै. . ताकब सूरू कयल.. ..कोन पन्ना . .कोन पोथी. . कोन पंथ. . मंदिर .मस्जिद. .चर्च . .गुरूद्वारा . .गोनपा. . .ध्यान . .योग़ . ।मस्तिष्क फेर सॅ गरिदनि सॅ जुडि गेलै. . आब ह्दय मे जे परिवर्तन भेल होय. . दिमाग एकदम शान्त. . ।जीवन क’ ओही नाटकीय मोड प ‘यवनिका पतति’ कहि कहिया कत्त नै पूर्ण विराम लगा देल गेल छल।कोनो ‘हयु एन्ड क्राय’ नै मचलै ।
मसूरी मे फेर अयबा के कोनो सरकारिए प्रयोजन छलै ।आय ओकरा संग ओकर कोर्स मेट वान्या छल।समय अपन शाश्वत फेरी लगबैत ओहि ठाम कनि विसेष काल के लेल विलमल छल. .थाकल थेहियाएल. . ओंघाइत. . ओकर विश्राम क’ मूड देखि जडि चेतन सब अपन श्वॉस रोकने. . कियो कोनो उकठ्ठी नै करै. . कनियो सोर नै हुए . .।सडकक कात बनल बेन्च प’ बैसल ओ ओहिना सोझा के पहाड प’ दूर्््ऽऽऽऽऽऽ्चरैत
बकरी के देखय लागल।ओही दिन जेकॉ आय सेहो बकरी चरैत छल. . कारी कारी बिन्दु मात्र ।ऑखि मे चमैक उठलै. . . ‘गडेरिया क’ जीनगी. . पहाड हो वा रेगिस्तान . असुविधा .. कष्ट सॅ भरल. . दीन हीन लाचार बीमार ‘ भीतक छोट छोट घर .. .उजडल उडल छप्पर . . माटीक चूल्ही प’ चढल माटीक बासन .मे . . .खदकैत. . भात. . . .माटिए के परात मे .. सानैत. . बाजरा के आटा . .चुनरी सॅ गंदा हाथ पोछैत. . खीझैत. . धूऑ सन मूॅह वाली स्त्री. . नीमक गाछ तर पडल खटिया .. चीलम पीबैत. . खोंखी करैत जर्जर वृद्व. . .ताड के पटिया प’ चीक्कट केथडी .. .फुल्लल हाथ पयर . .पीडा सॅ कहरैत कृशकाय वृद्वा. . . कनिए हटि क’ पॉच. सात ..नौ .. बरखक नंग धडंग धीयापुत्ता . करिक्का बकरी के बच्चा संग खेलाइत ..गाछ सॅ बान्हल माटिक बासन मे पानि पीबैत बूढ घोडा चारहु कात पसरल लिद्दी. .।’ घबडा क’ ओ ओही दिस सॅ मुॅह फेर नेने छल. ।मुदा कनिए काल मे नै जाने ओकरा की फुरलै ।वान्या के ई प्रसंग सुना ओ ओकर मन्तव्य जानबाक’ कोरसीस कयल. . ‘ई बता जे ओ गडेरिया पैलवार केकर प्रतिक्षा करैत रहै छल .. ओहेन नितांत गरीबियो मे ओकरा केकर आस छल हेतैक ।’ देवदार के सुडौल वृक्ष निहारैत. . वान्या कनि काल मुस्कैत रहल फेर ओकरा दिस ताकैत बाजल. ‘आर केकर . .ओही रोटी ठोकए वाली के जे मैल हाथ अपन चुनरी मे पोछैत छल .. आ .. जेकर तीनों बच्चा बकरी के बच्चा संग दौड लगबैत छल. .ओकरे .घरबला के .. आखिर ओही पैलवार मे ओकरा अलावा और के हेतै कमाए बला . . ।’
“की।”
“नै एकदम ठीक ।कोनो पढल लिखल अपन पैर प’ ठाढ जागरूक स्त्री एहेन पैलवार के किएक शत्रु बनतै ।’
“मतलब’ ।वान्या कनि अचरज सॅ . कनि गहन दृष्टि सॅ ओकरा दिस ताकलक।
“तौं नै बूझबही।’अनंत मे ताकैत .. अत्यंत विरक्त भाव स क’हि’ ओ वान्या संग ओहीठाम सॅ उठि वापस अपन गेस्ट हाउस मे चुपचाप चलि आयल छल .।।
हमरा अखनो स्मरण अछि बाल्यकालमे हमरा सभक खेलय वाला एकटा समूह छल । ओहिमे लडका–लडकी के अछि कोनो मतलव नहि । एकटा हाफ पैन्ट आ गँजी लगा कऽ कोनो आम गाछ होए वा घरक दलान चाहे कोनो सार्वजनिक स्थल किए नहि होएँ । झुण्ड बना कऽ कबड्डी, आम गाछी, गोटी गोटी सँगहि खपडाके फुटलहवा लऽकऽ जमिनमे चिर पारि ‘रेङ्ग, रेङ्ग ’खेलतहुँ त कखनो विद्यालय के घर या अपने दलाने मे जा कऽ पाच गोटे मिलकऽ ‘झिझिर कोनो झिझिर कोना कोन, कोन कोना जाउँ । साउस मारलक ठुमका पुतौहुँ कोना जाउँ’ स्मरण अबय त मनेमन अखनो मुस्की सेहो होबय लगय ।
ओहि समय केँ बहुत किछु याद त नहि अछि मुदा एकटा हाँस्य व्यँङ्ग हम सभ एहनो करैत छली ।
‘अण्टा रे भण्टा
हम दू भाई
पटना जाई
झुमका लाई
सासु के पहिनाई
तऽ पुतहुँ झुमकाई ।’
लेकिन आई हम सभ फेर सँ ओहि बाल अवस्था सभक बीच जाएबाक मौका मिलैत अछि तऽ आश्चर्य लगैत अछि । ओना तऽ पहिले जाका बच्चा सभक झुण्डो नहि अछि । आ एछियो तऽ ओकरा सभक बीचमे एहन गीत सुनवाक अवसर मिलैत अछि–
‘परदेशी, परदेशी, जाना नही
मुझे छोडके, मुझे छोड्के ।’
‘चलि आना तू...तू.. पान की दूकान पे
साढे तीन साढे तीन बजे ...।’
गाम ओहे छैक मुदा दलान नहि अछि । बच्चा बुच्ची ओहने अछि मुदा वातारण नहि । गाछवृक्ष छैक लेकिन ओ समूह आब नहि । मातृत्व बाल गीत (फकरा) के स्थान मे हिन्दी, अँग्रेजी,भोजपुरी वातावरण सभ ठाममे छा गेल छैक । कखनो काल हमरा सभक बीच झगडो होइत छल मुदा मुडही, लाई, चाउरक रोटी, भूजा खाएक लेल मुदा अखन देखैत छी सिंगरेट, दारु, गुटका पान परागके लेल आई हमर भाज त काल्हि तू नहि खुवाएबे त देखैबो कहि क झगडा करैत अछि ।
वास्तव मे कखनो काल बडा आश्चर्य होइत अछि कि देखते–देखते ऐहन परिवर्तन कोना भऽ गेलय । एकटा हम सभ रही जे गुरु जी के देखते नुका जाई । मायबाबु आ अपना से बडका से हरदम डर लगाय । आई परिवर्तन सँगहि बच्चामे शिष्टाचार, आदर स्वभाव किछुओ नहि अछि । कोन बुढ, कोन जवान सभलगय एक समान ।
तखन एकर दोषी के त ? अवसय एहन वातावरण बनाबयमे हमरे सभक दोष अछि । जाधरि हम कमजोर नहि भेली त हिन्दी, अँग्रेजी आ भोजपुरी वातावरण हमरा उपर कोना चढि गेल । एकर खोजी करबाक अखनो आवश्यकता अछि । जाधरि मैथिली मातृत्व बाल साहित्य के अगाडि नहि लाएब तऽ दोसरक कला संस्कृति भेषभूष आ वातावरण एहने हमरा सभक उपर लदाइत रहत । ऐकर परिणाम भेटत भूखमरि, लुटपाट, धोखाधरी एतबे नहि अपन बालबच्चा अपने माय बाबु के भुला कऽ कखन की करत नहि कहि सकैत छी । तँ एकरा सभक दूर करबाक लेल मैथिली मातृत्व बाल साहित्यके अगाडि बढाबही पडत । ओना तऽ गैर सरकारी संस्था आसमान नेपाल बालबालिकाक लिखल ‘बाल शक्ति पत्रिका’ तीन महिना पर प्रकाशित कय रहल अछि ।
एहि सँ ओकर समाधान नहि अछि । ओहि मे एकदूगो बाल कविता सँ मात्र मैथिली मातृत्व के नहि बचा सकैत छी । ऐकरा लेल एखनो बुढ पुरानक बात विचार आ ओहिक समय वातावरण के ब्यख्या करही टा पडत ।


text: मुंबई। 29 दिसम्बर।[जितमोहन झा (जितू)] मुंबई केँ कमला मिल कंपाउंड स्थित 1-अबव रेस्तरां, लंडन टैक्सी बार आओर मोजो पब मे कैल्हि देर राति भीषण आगि लगला सँ 15 गोटाक मौत भ' गेल आओर16 गोटा गंभीर रुपे घायल अछि। मरै बला मे 12 महिला आओर 3 पुरुष अछि। घायल सभकेँ अलग-अलग अस्पताल मे भर्ती कराओल गेल अछि जाहिमे दू गोटाक हालत गंभीर बनल अछि। किंग एडवर्ड मेमोरियल हॉस्पिटल (KEM) द्वारा 15 गोटाक मौत केर पुष्टि कायल गेल अछि। पुलिस 1-अबव रेस्तरां केर खिलाफ आईपीसी केर धारा 304 केर तहत केस दर्ज केना अछि। आगि लगबाक कारण केँ पता एखन धरी नहि चलल अछि।


text:
छोड़ी चलिजाएब जौं परदेश विरह कें दुःख अहाँ सहब कोना
पल पल हर पल हम रहैत छि प्रिया अहाँक संग सदिखन
हमर रूचि सं श्रृंगार करैत छि हमरा बिनु अहाँ सजब कोना
हमरा सँ सजनी अहाँ नुका कS नहि रखने छि दिल में राज कोनो
किछु बात जे हमही जानैत छि लाज सं ककरो अहाँ कहब कोना
मधुर मिलन लेल जी तरसत पिया पिया अहाँक मोन कहत
नैना सँ अहाँक नीर बहत तडपी तडपी अहाँ सम्हरब कोना
श्रृंगार बहत नोरक धार सँ ह्रिदय तडपत विछोडक पीड़ा सँ
भूख पियास नीन सभ त्यागी कें "प्रभातक"बाट अहाँ जोहब कोना
..............वर्ण-२५......................
रचनाकार:-प्रभात राय भट्ट